Legal Document

Category: 3

Text:
3. ΝΟΜΟΣ υπ’ αριθ. 2244 της 4/7 Οκτ. 1952 Περί παρατάσεως της ισχύος διατάξεων τινων του Νόμ. 1751 «περί επεκτάσεως Βιομηχανικών Νόμων εις Δωδεκάνησα κλπ.». Άρθρ.1.-Η υπό του άρθρ. 1 παρ. ΙΙ του Νόμ. 1751 της 9/14 Απρ. 1951 «περί επεκτάσεως Βιομηχανικών Νόμων εις Δωδεκάνησα» οριζομένη ενιαυσία προθεσμία παρατείνεται επί εν εισέτι έτος από της ενάρξεως της ισχύος του παρόντος. Άρθρ.2.-1.Εξαιρετικώς και μέχρι της 31 Δεκ. 1954, αι εν Δωδεκανήσω ιδρυθείσαι και λειτουργούσαι προ της προσαρτήσεώς της εις το Ελληνικόν Κράτος βιομηχανίαι και βιοτεχνίαι καταβάλλουσιν, υπέρ του Δημοσίου Ταμείου, δια την χορήγησιν αυταίς των κατά το άρθρ. 2 του Ν.Δ. 1150/1949 αδειών εγκαταστάσεως, λειτουργίας, επεκτάσεως ως και δια την απογραφήν και εκτίμησιν κλπ., των μηχανολογικών των εγκαταστάσεων, αντί των υπό του άρθρου τούτου προβλεπομένων ποσοστών επί της αξίας τούτων, δραχ. 50.000 δι’ εγκαταστάσεις αξίας μέχρι δραχ. 100.000.000, δραχμάς δε 100.000 δι’ εγκαταστάσεις αξίας ανωτέρας του ποσού τούτου. 2.Η ισχύς του παρόντος νόμου άρχεται από της δημοσιεύσεώς του εις την Εφημερίδα της Κυβερνήσεως. Σελ. 89 Βιομηχανίες Δωδεκανήσου 13.Γ.γ.3 13.Γ.γ.3 Βιομηχανίες Δωδεκανήσου